Aleksandrs I (Grieķija)

Aleksandrs I (, dzimis 1893. gada 1. augustā Atēnās, miris 1920. gada 25. oktobrī Atēnās) bija Grieķijas karalis (1917-1920).

Dzimis karaļa rezidencē Tatos (Tatoi) un bija Grieķijas karaļa Konstantīna I otrais dēls.

1917. gadā toreizējais Grieķijas karalis Konstantīns I bija par Grieķijas neitralitāti Pirmajā pasaules karā, tomēr premjers Elevterijs Venizels bija par Grieķijas iesaistīšanos karā Antantes pusē, un pēc premjera aicinājuma Grieķiju okupēja angļu un franču karaspēks, bet Konstantīns I devās trimdā.

Par karali tika izvēlēts Konstantīna I otrais dēls Aleksandrs I. Reālas varas viņam nebija, bet karalis tika izmantots propagandas nolūkiem. 1920. gadā, pēc oficiālās versijas, karalis mira no saindēšanās pēc pieradināta pērtiķa koduma. Pēc Aleksandra I nāves Konstantīnam I tika ļauts atgriezties valstī.

Aleksandra I vārdā nosaukta Aleksandropole - pilsēta Grieķijas galējos ziemeļaustrumos.

1893. gadā dzimušie
1920. gadā mirušie
Atikas perifērijā dzimušie
Gliksburgu dinastija
Grieķijas karaļi